b'\n_START_ARTICLE_\nHimmelnattens kejser\n_START_SECTION_\nHandling\n_START_PARAGRAPH_\nDet fort\xc3\xa6lles, at i \xc3\xa5r 900 regerede en blind kejser i Japan. Han blev kaldt Kejser Amayonomikoto - Himmelnattens Kejser. Udstyret med en turistguide og et videokamera s\xc3\xa6tter filmens instrukt\xc3\xb8r ud p\xc3\xa5 en rejse gennem Japan for at s\xc3\xb8ge svar p\xc3\xa5 sp\xc3\xb8rgsm\xc3\xa5let: Hvad vil det egentlig sige at se? Og hvad har myten om Himmelnattens Kejser at fort\xc3\xa6lle en billedbombarderet nutid, som l\xc3\xa6gger stadig mere v\xc3\xa6gt p\xc3\xa5 visualitet? I en filosofisk og essayistisk form, blandet med rejsenotatets umiddelbare iagttagelser, er det filmens ambition at formulere mulige bud p\xc3\xa5 synets betydning for menneskets opfattelse af tilv\xc3\xa6relsen og omgivelserne. En salgsrepr\xc3\xa6sentant for Sony, verdens st\xc3\xb8rste producent af audiovisuelt udstyr, har \xc3\xa9t svar. En forsker med speciale i Himmelnattens Kejser et andet. En blind munk, Japans sidste, et tredje.'